**Ռագնար Կլավան** (էստ․՝ Ragnar Klavan, հոկտեմբերի 30, 1985(1985-10-30), Վիլյանդի, Էստոնական ԽՍՀ, ԽՍՀՄ), էստոնացի ֆուտբոլիստ, պաշտպան։ Գերմանական «Աուգսբուրգ» ակումբի և Էստոնիայի ազգային հավաքականի խաղացող է։ Կլավանի հայրը ևս ֆուտբոլիստ է եղել, հանդես է եկել Էստոնիայի ազգային հավաքականի կազմում 90-ական թթ.։ Կլավանն ունի 2 քույր՝ Ջեյնը և Դիանան։

Ակումբային կարիերա
------------------

### Կարիերան Էստոնիայում

Կլավանը ֆուտբոլով սկսել է զբաղվել 8 տարեկանից սկսած։ Նրա առաջին պրոֆեսիոնալ ակումբը եղել է Էլվան, որի կազմում նրա մեկնարկային հանդիպումը եղել է, երբ նա 15 տարեկան էր։ 1 տարի անց արդեն միացավ «Տուլեվիկ» ակումբին։ 2 մրցաշրջան անց՝ 2003 թ. տեղափոխվեց լավագույն ակումբներից մեկը՝ «Ֆլորա»։ 18 տարեկանում Կլավանը կարող էր հայտնվել Մոսկվայի Սպարտակի կազմում։

### Կարիերան Վոլերենգայում

2004 թ. օգոստոսի 31-ին Կլավանը ստորագրեց պայմանագիր Վոլերենգայի հետ, ըստ որի նա 3 ամիս վարձավճարով պիտի հանդես գար այդ ակումբի կազմում։ Տեղափոխությունը կայացավ 5 հազար եվրոյի դիմաց, սակայն եթե ակումբը ցանկանար ձեռք բերել պաշտպանի իրավունքները, ապա Ֆլորային պիտի վճարեր ևս 500 հազար եվրո։ 3 ամիս անց Վոլերենգան երկարաձգեց վարձավճարային պայմանավորվածությունը մինչև 2005 թ. նոյեմբերի 30-ը։ Վոլերենգայի կազմում նա անցկացրեց ընդամենը 2 հանդիպում։

### Կարիերան Հերակլեսում

2005 թ. օգոստոսի 4-ին Կլավանը կնքեց պայմանագիր հոլանդական Հերակլեսի հետ, որը հենց նոր էր սկսել հանդես գալ երկրի բարձրագույն դիվիզիայում։ Այդ պայմանագիրը ստորագրվել էր 3+1 սկզբունքով։ Կնքումից 5 օր անց անցկացրեց իր մեկնարկային հանդիպումը Հերակլեսի կազմում։ Իր առաջին գոլը Հոլանդիայի առաջնությունում կարողացել է խփել 2007 թ. օգոստոսի 24-ին խաղի 76-րդ րոպեին, երբ թիմը մրցում էր Ռոդայի հետ, որի կազմում էլ հանդես էր գալիս իր խաղընկերը ազգային հավաքականում՝ Անդրես Օպերը։ 2007 թ. դեկտեմբերի 29-ին Կլավանը երկարաձգեց պայմանագրի ժամկետը մինչև 2008 թ. հունիսի 30-ը։ Այդ ընթացքում նա հասցրեց դառնալ իր թիմի հիմնական կազմի խաղացողներից մեկը։

2004 թ. նա կարողացավ հայտնվել անգլիական Բոլթոնի ուշադրության կենտրոնում, բայց թիմն ուներ ֆինանսական խնդիրներ։ Կլավանը պայմանագիրը Հերակլեսի հետ երկարաձգեց մինչև 2009 թ.։

### Կարիերան ԱԶ-ում

2009 թ. հունվարի վերջում Կլավանը վարձավճարով տեղափոխվեց ԱԶ։ Նրա մեկնարկային հանդիպումը կայացավ փետրվարի 5-ին Ռոդայի հետ խաղում։

### Կարիերան Աուգսբուրգում

2012 թ. հուլիսի 2-ին Կլավանը կնքեց պայմանագիր Աուգսբուրգի հետ 2 տարի ժամկետով։

Ազգային հավաքականի կազմում
--------------------------

Էստոնիայի ազգային հավաքականի կազմում Կլավանն իր մեկնարկային հանդիպումն անցկացրել է 2003 թ. հուլիսի 3-ին, երբ թիմը մրցում էր Լիտվայի ազգային հավաքականի հետ։ Ազգային հավաքականի կազմում իր առաջին գոլը հեղինակել է 2006 թ. մայիսի 31-ին, երբ թիմը մրցում էր Նոր Զելանդիայի ազգային հավաքականի հետ։

Վիճակագրություն
---------------

| Մրցաշրջան | Ակումբ | Երկիր | Խաղեր | Գոլեր |
| --- | --- | --- | --- | --- |
| 2008/2009 | Հերակլես | Հոլանդիա | 19 | 1 |
| 2007/2008 | Հերակլես | Հոլանդիա | 29 | 2 |
| 2006/2007 | Հերակլես | Հոլանդիա | 32 | 1 |
| 2005/2006 | Հերակլես | Հոլանդիա | 15 | 0 |
| 2005 | Վոլերենգա | Նորվեգիա | 0 | 0 |
| 2004 | Վոլերենգա | Նորվեգիա | 2 | 0 |
| 2004 | Ֆլորա | Էստոնիա | 16 | 1 |
| 2003 | Ֆլորա | Էստոնիա | 12 | 1 |
| 2003 | Տուլեվիկ | Էստոնիա | 10 | 2 |
| 2002 | Տուլեվիկ | Էստոնիա | 18 | 0 |
| 2001 | Էլվա | Էստոնիա | 25 | 5 |

Նվաճումներ
----------

Էստոնիա Ֆլորա

Էստոնիայի չեմպիոն - 2003 թ.

Էստոնիայի գավաթակիր - 2003 թ.

Էստոնիայի սուպերգավաթակիր - 2003 թ.

Նորվեգիա Վոլերենգա

Նորվեգիայի չեմպիոն - 2005 թ.

Նիդերլանդներ ԱԶ

Հոլանդիայի չեմպիոն - 2009 թ.

Ծանոթագրություններ
------------------

1. ↑  Էստոնական մարզական կենսագրական բառարան (эст.)
2. ↑  Արգենտինական ֆուտբոլի տվյալների շտեմարան (իսպ.)

Արտաքին հղումներ
----------------

* Ռագնար Կլավանը www.transfermarkt.co.uk կայքում
* Ռագնար Կլավանը www.national-football-teams.com կայքում
* Ռագնար Կլավանը legioner.kulichki.com կայքում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ռագնար Կլավան» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFA · BDFutbol · ESBL · eu-football.info (խաղացող) · FootballDatabase.eu · National Football Teams.com · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) · Էստոնական ֆուտբոլային միություն · ՈւԵՖԱ · ՖԻՖԱ |
|  |
| Բառարաններ և հանրագիտարաններ | Munzinger |
|  |
| Չափորոշչային վերահսկողություն | GTAA: 116997 |

 |